钦定古今图书集成/明伦汇编/氏族典/第319卷 > 《廖用贤尚友录》 > 丁公著
## 钦定古今图书集成/明伦汇编/氏族典/第319卷 > 《廖用贤尚友录》 > 丁公著

按《唐书丁公著传》：“公著，字平子，苏州吴人。举明经高
第，授集贤校书郎。不满秩辄去，侍养于家。父丧，负土
作冢。观察使薛苹表上至行，诏赐粟帛，旌其闾。淮南
节度使李吉甫表授太子文学。会入辅政，擢为右补
阙，迁直学士，擢给事中，迁工部侍郎。求外迁，授浙西
观察使，徙为河南尹，治以清净闻。四迁礼部尚书，翰”
林侍讲学士、太常卿。太和中，以病丐身还乡里，卒。